ອີຣ່ານເວົ້າວ່າ ຕົນບໍ່ມີບັນຫາຫຍັງ ກັບ Saudi Arabia (ເບິ່ງວີດີໂອ)
ປະທານາທິບໍດີອີຣ່ານກ່າວວ່າ ປະເທດຂອງທ່ານ ບໍ່ມີບັນຫາໃດໆກັບ ຊາອູດີ ອາເຣເບຍ ເຖິງແມ່ນມີການກ່າວຫາວ່າ ອິຣ່ານວາງແຜນການ ລອບສັງຫານທູດຊາອູດີ ກໍຕາມ.
ປະທານາທິບໍດີອີຣ່ານທ່ານ Mahmoud Ahmadinejad ກ່າວວ່າ ປະເທດຂອງທ່ານບໍ່ມີ ບັນຫາຫຍັງກັບ Saudi Arabia ທ່ານໃຫ້ຄວາມເຫັນດັ່ງກ່າວໃນວັນເສົາມື້ນີ້ໃນການໃຫ້ສຳພາດກັບຕາໜ່າງໂທລະພາບ CNN ຂອງສະຫະລັດລຸນຫຼັງທີ່ສະຫະລັດໄດ້ກ່າວຫາກອງກຳລັງພິເສດຂອງເຕຫະຣ່ານວ່າມີບົດບາດ ໃນການວາງແຜນລອບສັງຫານເອກອັກຄະລັດຖະທູດ Saudi Arabia ປະຈຳສະຫະລັດ ຄະນະຕຸລາການຂອງສະຫະລັດໄດ້ຟ້ອງຜູ້ຊາຍຊາວອີຣ່ານ 2 ຄົນ ທີ່ຖືກກ່າວຫາວ່າພົວພັນ ໃນການວາງແຜນລອບສັງຫານເອກອັກຄະລັດຖະທູດ Saudi Ara-bia ທ່ານ Abdel al- Jubeir ສະຫະລັດກ່າວວ່າຜູ້ຕ້ອງສົງໄສຄົນນຶ່ງເປັນສະມາຊິກຈາກໜ່ວຍອາລກຸດສ໌ຂອງກຳ ລັງພິທັກປະຕິວັດອີຣ່ານ ທ່ານ Ahmadinejad ກ່າວຕໍ່ໂທລະພາບ CNN ວ່າ ອີຣ່ານບໍ່ມີເຄີຍມີເຈດຕະນາທີ່ຈະສ້າງ ຄວາມເສຍຫາຍໃດໆໃຫ້ແກ່ Saudi Arabia ໃນການໃຫ້ສຳພາດແບບກວ້າງຂວາງນັ້ນ ຜູ້ນຳຂອງອີຣ່ານ ຍັງໄດ້ກ່າວຕຳໜິຕິຕຽນຢ່າງແຮງ ຕໍ່ສະຫະລັດແລະປະເທດມະຫາອຳນາດຕາເວັນຕົກອື່ນໆທີ່ພົວພັນນຳການປະຕິບັດງານຂອງ ອົງການເນໂຕ້ຢູ່ໃນລີເບຍ ທ່ານເວົ້າວ່າການປະຕິບັດງານທາງອາກາດຂອງເນໂຕ້ໄດ້ເຮັດໃຫ້ ບັນຫາຂັດແຍ້ງຢູ່ໃນລີເບຍມີຄວາມຮຸນແຮງຕື່ມຂຶ້ນ ນອກນັ້ນ ທ່ານຍັງໄດ້ເຕືອນກ່ຽວກັບການແຊກແຊງຂອງຕ່າງປະເທດເພື່ອໃຫ້ການຊ່ອຍເຫຼືອ ແກ່ຂະບວນການຝ່າຍຄ້ານ ຢູ່ໃນຊີເຣຍ ເປັນທີ່ເຊື່ອກັນຢ່າງກວ້າງຂວາງວ່າ Damascus ເປັນພັນທະມິດໃນຂົງເຂດທີ່ເຂັ້ມແຂງທີ່ສຸດຂອງເຕຫະຣ່ານ ປະທານາທິບໍດີ Ahmadinejad ກ່າວວ່າສະຫະລັດໄດ້ອ່ອນແອລົງກວ່າເກົ່າແລະເປັນທີ່ຄຽດ ຊັງຢູ່ໃນພາກຕາເວັນອອກກາງ